۲۰۲۴ آوروپا فوتبال شامپیوناسینا ائو صاحب‌لیگی ائد‌جک (یورو ۲۰۲۴) اؤلکه بو گون بللی اولاجاق.
تورکیه فوتبال فدراسیونون‌دان وئریلن معلوماتا گؤره، شامپیونایا ائو صاحب‌لیگی ائتمک اوچون یاریشان تورکیه ایله آلمانیانین نماینده‌لری، سوئیسین نیون شهرین‌ده یوفا مرکزین‌ده گئچیریله‌جک توپلانتیدا سونوملار گرچکلشدیره‌جکلر.
مراسیم اؤنجه‌سین‌ده ایکی نامیزد اؤلکه‌نین نماینده‌لری، یوفا یؤنتیم قورولو عضولرینین حضورون‌دا تورکیه ساعاتی ایله ۱۴:۰۰دان اعتباراً تانیتیم ویدئولاری و سوال-جاواب بؤلومونون ده یئر آلدیغی سونوملارینا باشلایاجاق.
تورکیه آدینا سونوملاری، تورکیه فوتبال فدراسیونو باشقانی ییلدیریم دمیراؤرنین یانی سیرا، تورکیه فوتبال فدراسیونو وکیللری ثروت یاردیمجی و نیهات اؤزدمیر، یؤنتیم قورولو عضوو چینگیز ذولفقاراوغلو، باش کاتیب قدیر قارداش، فنرباخچا کلوبونون باشقانی علی قوچ، تورکیه‌نین نامیزدلیک ائلچی‌سی آمپوته میلی تیم اویون‌چوسو باریش تئللی ایله بئشیکتاش قادین فوتبال تیمی اویون‌چوسو جسیکا اورورکه چارمیکلی ائد‌جک.
مطبوعات نماینده‌لرینه قاپالی گئچیریله‌جک بو اوتوروم‌لارین آردین‌دان یوفا یؤنتیم قورولو، ائدجیی دگرلندیرمه سونراسی تورکیه ساعاتی ایله ۱۵:۴۵ده بیر مراسیمله یورو ۲۰۲۴ه ائو صاحب‌لیگی ائد‌جک اؤلکه‌نی آچیقلایاجاق.
